《官舍十咏 其七》
明代·梁维栋

客至频相笑，借书充栋梁。问余何苦读，稽古得愁忘。

初度思春酒，故人隔远乡。斯游真拘束，不似昔年狂。

作者简介：梁维栋，字完太。恩平人。明神宗万历三十一年（一六〇三）贡生，后任陕西同州州同，两视州篆，政绩大著。将不次擢，遽谢病归。寻幽山水间，吟咏自适，以寿终。有《水阁诗钞》。民国《恩平县志》卷一九有传。